**Navodila za prijavo na akcijo Star papir za novo upanje 2012**

**Podjetja in javne organizacije**

Podjetja in organizacije se zbiranju papirja priključijo tako, da v **mesecu novembru** podarijo odvečne zaloge starega in arhivskega papirja. Sredstva od zbranega papirja bo prejel projekt v Sloveniji, ki ga bo posebna komisija po koncu akcije izbrala izmed vseh predlaganih s strani sodelujočih vzgojnoizobraževalnih ustanov.

Prijava na akcijo poteka preko **spletnega obrazca**.

Prijave zbiramo **od 10. septembra do 15. oktobra 2012**.

Po poteku obdobja prijav vsako prijavljeno podjetje oz. javna organizacija na navedeni kontaktni elektronski naslov v prijavnici prejme nadaljna obvestila o poteku akcije, in sicer:

* seznam kontaktov podjetja Dinos, s katerimi se mora kontaktna oseba podjetja oz. javne organizacije sama dogovoriti za točen datum dostave zabojnika kot tudi za prevzem zabojnika v mesecu novembru, ko bo potekala akcija zbiranja papirja (a le v primeru, če bo lahko zagotovila vsaj 800 kg papirja)
* plakat za obveščanje vseh zaposlenih, ki ga po potrebi večkrat natisne, nanj napiše datum zbirne točke ter ga nalepi na vidna mesta
* spletne pasice
* informacije o dodatnih aktivnostih projekta, ki bodo potekale v času projekta

**Za vse, ki boste zbrali 800 kg in več papirja:**

Podjetje za zbiranje, posredovanje, prevoz in predelavo odpadkov Dinos bo v času zbiranja papirja za en dan omogočilo vsem sodelujočim podjetjem oz. ustanovam, ki bodo zbrale **vsaj 800 kg starega papirja**, možnost brezplačne dostave in najema zabojnika za stari arhivski papir v mesecu novembru. Zbirna točka ustanove bo lahko zabeležena tudi na spletnem zemljevidu na strani projekta, vendar le v primeru, če bo zabojnik stal na javno dostopni površini in če podjete oz. javna organizacija to želi.

**Za vse, ki boste zbrali manj kot 800 kg papirja:**

a) Prosimo, da papir:

* dostavite na eno [enoto Dinosa](http://www.dinos.si/lokacije) sami
* dostavite na eno izmed [zbirnih točk](http://ebm.si/p/star-papir2012/?kam=spremljaj)

*Opomba:* Ker se lahko zgodi, da katere ustanove sodelujejo tudi pri kakšni drugi zbiralni akciji, vam svetujemo, da se dobro pozanimate o tem na posamezni ustanovi, predno se prijavite na našo akcijo s prijavnico.

b) Organizatorji akcije pa imamo namen v mesecu novembru po večjih krajih po državi organizirati tudi **krožne vožnje pobiranja papirja po prijavljenih podjetjih, ki ne bodo zbrala dovolj količin papirja**, da bi jim Dinos dostavil zabojnik. Datumi in lokacije le-teh bodo znane konec oktobra.

**Dokumente**, ki so **zaupne narave**, ne odlagajte med arhivski papir oz. zagotovite zanje razrez. Razrez lahko brezplačno zagotovi tudi podjetje Dinos, in sicer na dveh lokacijah podjetja Dinos: Ljubljana in Celje, seveda ob prisotnosti ene osebe z vaše strani. Razrez na drugih lokacij podjetje Dinos žal ne more zagotoviti.

Podjetje Dinos bo poskrbelo, da se bodo zbrane količine starega papirja ustrezno beležile. Podatki o količini zbranega papirja dobo v času zbiranja papirja v novembru dnevno ažurirani na spletni strani projekta.

**Rezultati**

Rezultati količin vsega zbranega papirja bodo objavljeni dne **6. decembra 2012**. Takrat bo tudi že znano, **komu bomo nakazali sredstva od zbranega starega papirja**.